钦定古今图书集成/明伦汇编/氏族典/第545卷 > 《廖用贤尚友录》 > 宋
## 钦定古今图书集成/明伦汇编/氏族典/第545卷 > 《廖用贤尚友录》 > 宋

===狄青===按《宋史狄青传》：“青字汉臣，汾州西河人。善骑射。初隶
骑御马直，选为散直。宝元初，赵元昊反，青常为先锋。
凡四年，前后大小二十五战，中流矢者八，破金汤城，
略宥州屠。”咩、岁香、毛奴、尚罗、庆七家口等族，燔积
聚数万，收其帐二千三百，生口五千七百。又城桥子
谷，筑招安、丰林、新砦、大郎等堡。临敌被发，带铜面具，
出入贼中，皆披靡莫敢当。尹洙为经略判官，青以指
使见善之，荐于经略使韩琦、范仲淹。二人一见奇之，
待遇甚厚，仲淹以《左氏春秋》授之。青折节读书，悉通
秦、汉以来将帅兵法，由是益知名。以功累迁西上阁
门副使，擢秦州刺史，以彰化军节度使知延州，权枢
密副使。皇祐中，广源州蛮侬智高反，陷邕州，命孙沔、
余靖为安抚使讨贼，仁宗犹以为忧。青请行，遂除宣
徽南院使、宣抚荆湖南北路、经制广南盗贼事。青合
孙沔、余靖兵次宾州，广西钤陈曙溃于昆仑关，青
驱出军门斩之，诸将股栗。已而出贼不意，大败之，斩
其党黄师宓、侬建中、智中及伪官属，死者五十七人，
生擒贼五百馀人。智高夜纵火烧城，遁去。青按兵入
城，敛尸，筑京观于城北隅。时贼尸有衣金龙衣者，众
谓智高已死，欲以上闻。青曰：“安知非诈耶？宁失智高，
不敢诬朝廷以贪功也。”复为枢密副使，迁护国军节
度使、河中尹。还至京师，拜枢密使，进诸子官秩。嘉祐
中，罢青为同中书门下平章事，出判陈州。明年二月
卒，赠中书令，谥武襄。青为人慎密寡言，其计事必审
中机会而后发。行师先正部伍，明赏罚，与士同饥寒
劳苦，故其出常有功。尢，喜推功与将佐。